## **ПРОТОКОЛ №1**

## ОТ ЗАСЕДАНИЕ НА

## „ОБЛАСТЕН СЪВЕТ ПО ЖИВОТНОВЪДСТВО – СОФИЯ ОБЛАСТ”

Днес, 18.10.2023 г., в гр. София, в сградата на ОД „Земеделие“ – София област се проведе редовно заседание на „Областен съвет по животновъдство – София област”

**I. На заседанието присъстваха**:

1. Даринка Якимова Николова – Териториален офис София област НССЗ

2. Трендафилка Симеонова Михайлова - ст.експерт в ГД „Аграрно развитие”;

4. Маргарита Василева Тодорова –животновъд в община Ботевград”;

5. Цветомир Стоянов Христов – животновъд от гр. Етрополе;

6. Димитър Стоянов Милков - животновъд от община Ихтиман

7. Борислав Ненчов Павлов – животновъд от община Костинброд

8. Димитър Стоянов Милков – животновъд от община Костинброд

**II. Дневен ред**

1. Информация за изготвените проекти от НССЗ.

2. Информация за спазване сроковете от фермерите, кандитатстващи по интервенциите за обвързана подкрепа Кампания 2023 г. , които доказват реализация на мляко и животни.

3.Приемане на нови членове в ОСЖ – София област.

4.Предложения за решение на проблемите в сектор „Животновъдство“

Присъстващите на заседанието бяха поздравени от г-н Лъчезар Симонов – гл. секретар при ОД „Земеделие“ – София област. Животновъдите, които се нуждаят от помощта на дирекцията бяха информирани от него да поставят нерешените проблеми в писмен вид.

**По т. 1** от дневния ред г-жа Даринка Николова предостави информация за изготвените проекти от НССЗ. Основният акцент в тях е към проектите за малките земеделски стопанства и младите фермери, които ще се изготвят безплатно от НССЗ. В момента е активна мярката „Модернизация на земеделските стопанства“. Необходимо условие за участие е 50 % собствени средства и 50% държавна помощ. Кандидатите могат да участват по електронен път в ИСУН 2020.

Тази мярка е предвидена в Националния план за възстановяване и устойчивост, като предвиденият бюджет по нея е в размер на над 318 милиона лева без ДДС. Финансовата подкрепа е за стимулиране на иновативни производствени технологии.  
По направлението ще се финансират, както материални, така и нематериални инвестиции. Те са свързани с опазване на околната среда и смекчаване на последиците от климатичните промени, както и производство на енергия от възобновяеми енергийни източници за собствено потребление. Минималният размер на допустимите разходи за едно проектно предложение е 30 000 лева без ДДС, а максималният – 1 млн. лева.

**По т. 2** от дневния ред относно информация за спазване сроковете от фермерите, кандитатстващи по интервенциите за обвързана подкрепа Кампания 2023 г. , които доказват реализация на мляко и животни представи секретаря на Областен съвет по животновъдство – София област” – г-жа Трендафилка Михайлова. От 05 до 31 октомври фермерите, кандидатствали по интервенциите за обвързана подкрепа за животни за Кампания 2023 г., трябва да докажат произведената и реализирана от тях продукция.   
 **Реализацията на млякото и млечните продукти се доказва за периода от 01.10.2022 г. до 30.09.2023 г.** съгласно разпоредбите в чл. 21, ал. 2 и чл. 22, ал. 5 от Наредба № 3 от 10.03.2023 г. за условията и реда за прилагане на интервенциите под формата на директни плащания, включени в Стратегическия план.

Реализираното мляко и млечни продукти се доказват от фермерите съгласно действащата нормативна уредба по съответните интервенции.

За да получат финансова подкрепа, фермерите удостоверяват също и реализираните на пазара животни, определени в нормативната уредба по съответната интервенция.

По **т.3** от дневния ред не са приемани нови членове на ОСЖ- София област.

По **т.4** от дневния ред са дадени следните предложения за решение на проблемите в сектор „Животновъдство“ :

- Да бъде разработен и добавен нов член в ЗСПЗЗ, в който да бъде изписана **аналогична процедура на разпределението за пасища и мери – процедура за разпределение на обработваеми земи за животновъди.** Да бъде разпределяна обработваема земя от Общинския поземлен фонд (ОПФ) и Държавния поземлен фонд (ДПФ) на животновъдите или зеленчукопроизводителите според района, където приоритетно е по-добре развит сектора.

- Следващото предложение е да бъде опростена процедурата по смяна на НТП на земята, както и промяната на категорията на същата с цел намаляване на административната тежест и времето за изпълнение, като тази процедура може да бъде възложена на общинските служби „Земеделие“, тъй като те са на терен/място, познават най-добре земеделските земи и могат да извършват проверка на място. Повече от 30 години прекатегоризация на земите не е извършвана и всеки индивидуално само при нужда извършва такава процедура. Имайте пред вид също, че при определянето на списъкът, по който са определени необлагодетелстваните райони в страната и по който се извършват плащания, **единият** от признаците е именно категорията на земята и по този начин с определянето на районирането и съответно изплащането на компенсаторни плащания по НР1, НР2 и НР3 е изкривено и неправилно

-. Наложителна е промяна в методиката за определяне на средно рентно плащане в землищата. Трябва да се определят реални критерии за определянето му, тъй като се натъкваме буквално на комични ситуации. Не може примерно да се определя по входирани договори за аренда/наем с вписани цени за ползването на земята на декар, тъй като практиката показва, че в договорите могат да бъдат вписвани нереални цени (умишлено или неумишлено, но ползващи примерно бенефициент за участие в някоя инвестиционна мярка). Нашето предложение в тази посока е да се помисли за реални критерии за определяне на средно рентно плащане като има достатъчно информация (дори и статистика в МЗХ) по отношение на рентите, изплащани реално за ПМЛ, ОЗ, ТН по землища за съответната стопанска година.

И **не на последно място** – можем спокойно да се върнем на старото правило при определяне на наемната цена, която преди въвеждането на средно рентно плащане или пазарна оценка имаше фиксирана цена и това даваше някакво спокойствие на животновъдите. Така че, спокойно може да се фиксира една приемлива наемна цена за цялата страна за ПМЛ.

Земите от ДПФ (пасища - ПМЛ) се отдават на търгове **за една година** на цени от 6, 7 ,8, а тази година и 9 лева на декар, а в същото време при разпределение същите имоти от ДПФ са на цени от 17, 18, 19 лв. на декар като областните дирекции „Земеделие“ плащат високи цени за оценки на уж „Независими“ оценители, които определят именно тези високи цени. Ето защо е наложително да се случат тези промени по отношение на имотите от ДПФ за да се възползват от тях и да не остават пустеещи – именно животновъдите. Договорите за пасища, мери и ливади да са по дългосрочни – над 5 години.

Друг момент е, че има животновъди, които всяка година участват в търгове за наемане на ДПФ от ПМЛ в продължение на десетки години и на такива животновъди трябва с предимство да им се разпределят ползваните от тях имоти.

* Изразяване на становище за преразглеждане на ставките за всички схеми и мерки под формата на интервенции в Стратегическия план, тъй като проекта не беше подготвен за обществено обсъждане. Млечното животновъдство да получи подкрепа и за реализираното на пазара мляко.

**Водещ на заседанието: /П/**

**Председател - Цветомир Стоянов Христов**

***Протокол: /П/***

***Секретар - Трендафилка Михайлова***

*Ст.експерт ГД”АР”*